22009A0303(01)



PRIJELAZNI SPORAZUM O GOSPODARSKOM PARTNERSTVU

između Côte d’Ivoirea, s jedne strane, i Europske zajednice i njezinih država članica, s druge strane

SADRŽAJ

PREAMBULA

REPUBLIKA CÔTE D’IVOIRE,

s jedne strane,

i

KRALJEVINA BELGIJA,

REPUBLIKA BUGARSKA,

ČEŠKA REPUBLIKA,

KRALJEVINA DANSKA,

SAVEZNA REPUBLIKA NJEMAČKA,

REPUBLIKA ESTONIJA,

IRSKA,

HELENSKA REPUBLIKA,

KRALJEVINA ŠPANJOLSKA,

FRANCUSKA REPUBLIKA,

TALIJANSKA REPUBLIKA,

REPUBLIKA CIPAR,

REPUBLIKA LATVIJA,

REPUBLIKA LITVA,

VELIKO VOJVODSTVO LUKSEMBURG,

REPUBLIKA MAĐARSKA,

MALTA,

KRALJEVINA NIZOZEMSKA,

REPUBLIKA AUSTRIJA,

REPUBLIKA POLJSKA,

PORTUGALSKA REPUBLIKA,

RUMUNJSKA,

REPUBLIKA SLOVENIJA,

SLOVAČKA REPUBLIKA,

REPUBLIKA FINSKA,

KRALJEVINA ŠVEDSKA,

UJEDINJENA KRALJEVINA VELIKE BRITANIJE I SJEVERNE IRSKE,

i

EUROPSKA ZAJEDNICA,

s druge strane,

PREAMBULA

UZIMAJUĆI U OBZIR Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. i revidiran u Luxembourgu 25. lipnja 2005., dalje u tekstu „Sporazum iz Cotonoua”,

UZIMAJUĆI U OBZIR da prijelazni režim preferencijalne trgovine iz Sporazuma iz Cotonoua ističe 31. prosinca 2007.,

UZIMAJUĆI U OBZIR mogući nepovoljni učinak koji bi istek tih prijelaznih trgovinskih povlastica predviđenih na temelju Sporazuma iz Cotonoua imao na trgovinu između dvije stranke, ako ga do 1. siječnja 2008. ne zamijene sporazumom u skladu s pravilima Svjetske trgovinske organizacije,

PREPOZNAJUĆI stoga potrebu uspostave prijelaznog Sporazuma o gospodarskom partnerstvu kako bi se zaštitili gospodarski i trgovinski interesi stranaka,

BUDUĆI DA stranke žele ojačati svoje gospodarske i trgovinske odnose i uspostaviti trajne odnose koji se temelje na partnerstvu i suradnji,

BUDUĆI DA su stranke predane načelima i pravilima koja uređuju međunarodnu trgovinu, posebno pravima i obvezama koje proizlaze iz odredaba Općeg sporazuma o carinama i trgovini iz 1994. (GATT iz 1994.) i drugih multilateralnih sporazuma priloženih Sporazumu o osnivanju Svjetske trgovinske organizacije (Sporazum o osnivanju WTO-a) i njihovoj primjeni na transparentan i nediskriminirajući način,

PONOVNO POTVRĐUJUĆI svoju predanost poštovanju ljudskih prava, demokratskih načela i vladavine prava, što su glavni elementi Sporazuma iz Cotonoua, te dobrom upravljanju, koje je temelj Sporazuma iz Cotonoua,

BUDUĆI DA postoji potreba promicanja i ubrzanja gospodarskog, kulturnog i društvenog razvoja zapadnoafričkih država, s ciljem doprinosa miru i sigurnosti te promicanju stabilnog i demokratskog političkog okruženja,

BUDUĆI DA stranke pridaju važnost ciljevima razvoja dogovorenim na međunarodnoj razini i Milenijskim razvojnim ciljevima Ujedinjenih naroda,

PONOVNO POTVRĐUJUĆI svoju predanost zajedničkom radu na postizanju ciljeva iz Sporazuma iz Cotonoua, posebno iskorjenjivanje siromaštva, održivi razvoj i postupnu integraciju država Afrike, Kariba i Pacifika (AKP) u svjetsko gospodarstvo,

ŽELEĆI stvoriti nove mogućnosti za zapošljavanje, privući ulaganja i poboljšati uvjete života na državnom području stranaka uz istodobno promicanje održivog razvoja,

BUDUĆI DA su postojeće tradicionalne veze važne, posebno bliske povijesne, političke i gospodarske veze između Europske zajednice, njezinih država članica i zapadnoafričkih država,

PREPOZNAJUĆI razliku u stupnjevima gospodarskog i društvenog razvoja koja postoji između zapadnoafričkih država i Europske zajednice,

UVJERENI da će ovaj Sporazum stvoriti novo i povoljnije ozračje u njihovim odnosima u područjima gospodarskog upravljanja, trgovine i ulaganja te otvoriti nove mogućnosti za rast i razvoj,

PREPOZNAJUĆI važnost suradnje u razvoju za provedbu ovog Sporazuma,

U OČEKIVANJU potpisivanja sveobuhvatnog Sporazuma o gospodarskom partnerstvu između Zapadne Afrike i Europske unije s ciljem održivog i skladnog razvoja i integracije zapadnoafričke regije,

PONOVNO POTVRĐUJUĆI svoju predanost potpori procesu regionalne integracije u Zapadnoj Africi, a posebno promicanju regionalne gospodarske integracije kao ključnog instrumenta za njezinu integraciju u svjetsko gospodarstvo što će joj pomoći u suočavanju s izazovima globalizacije i postizanju ciljeva gospodarskog i socijalnog razvoja,

ODLUČILI SU:

GLAVA I.

CILJEVI

Članak 1.

Prijelazni sporazum

Ovaj Sporazum stvara početni okvir za Sporazum o gospodarskom partnerstvu (SGP).

Članak 2.

Ciljevi

Ciljevi ovog Sporazuma su:

GLAVA II.

PARTNERSTVO ZA RAZVOJ

Članak 3.

Razvojna suradnja u okviru ovog Sporazuma

Stranke se obvezuju surađivati radi provođenja ovog Sporazuma i radi pomoći u podržavanju stranke Côte d’Ivoire u postizanju ciljeva SGP-a. Ta suradnja odvija se u financijskom i nefinancijskom obliku.

Članak 4.

Suradnja u financiranju razvoja u okviru ovog Sporazuma

1. Odredbe Sporazuma iz Cotonoua o gospodarskoj i regionalnoj suradnji i integraciji provode se s ciljem maksimiziranja koristi ovog Sporazuma.

2. Financiranje Europske zajednice (1) koje se odnosi na razvojnu suradnju između stranke Côte d’Ivoire i Europske zajednice i koje je potpora provedbi ovog Sporazuma osigurava se u skladu s odgovarajućim pravilima i postupcima određenima u Sporazumu iz Cotonoua, posebno u skladu s postupcima programiranja Europskog razvojnog fonda (EDF), te primjenom odgovarajućih instrumenata koji se financiraju iz općeg proračuna Europske unije. U tom kontekstu, pružanje podrške provedbi ovog Sporazuma jedan je od prioriteta.

3. Države članice Europske unije zajednički se obvezuju, kroz svoje odnosne razvojne politike i instrumente, poduprijeti razvojne aktivnosti za poticanje regionalne gospodarske suradnje i za provedbu ovog Sporazuma na nacionalnoj i na regionalnoj razini, u skladu s načelima učinkovitosti i komplementarnosti pomoći.

4. Stranke surađuju kako bi olakšale sudjelovanje drugih donatora koji žele podržati napore stranke Côte d’Ivoire u postizanju ciljeva ovog Sporazuma.

5. Stranke potvrđuju korisnost regionalnih financijskih mehanizama kao što je regionalni fond SGP-a uspostavljen od strane regije i za regiju kako bi se usmjerilo financiranje na regionalnoj i nacionalnoj razini i učinkovito provele mjere koje prate ovaj Sporazum. Europska zajednica obvezuje se usmjeriti svoju potporu bilo kroz financijske mehanizme regije ili kroz one koje odaberu zemlje potpisnice ovog Sporazuma u skladu s pravilima i postupcima određenima u Sporazumu iz Cotonoua i u skladu s načelom učinkovitosti pomoći iz Pariške deklaracije, s ciljem pojednostavnjene, učinkovite i brze provedbe.

6. Za provedbu odredaba stavaka 1. do 5. ovog Sporazuma, stranke se obvezuju surađivati korištenjem financijskih i nefinancijskih sredstava u područjima utvrđenima u člancima 5., 6., 7. i 8.

Članak 5.

Poslovno okruženje

Stranke smatraju da je poslovno okruženje ključni čimbenik gospodarskog razvoja i da, posljedično, odredbe ovog Sporazuma moraju biti usmjerene doprinošenju tom zajedničkom cilju. Côte d’Ivoire, potpisnica Ugovora o osnivanju Organizacije za usklađivanje poslovnog prava u Africi (OHADA) ponovno potvrđuje svoju obvezu primjene odredaba tog Ugovora.

U skladu s odredbama članka 4., stranke se obvezuju neprestano raditi na poboljšanju poslovnog okruženja.

Članak 6.

Potpora provedbi pravila

Stranke su suglasne da je određivanje trgovinskih pravila, koja uključuju odredbe o suradnji podrobno utvrđene u raznim poglavljima ovog Sporazuma, temeljno za postizanje ciljeva ovog Sporazuma. Suradnja u tom području organizira se u skladu s aranžmanima navedenima u članku 4.

Članak 7.

Jačanje i modernizacija proizvodnih sektora

U odnosu na provedbu ovog Sporazuma, stranke potvrđuju svoju želju da unaprijede konkurentnost proizvodnih sektora Côte d’Ivoirea na koje utječe ovaj Sporazum.

Stranke su suglasne raditi zajedno korištenjem instrumenata suradnje i u skladu s odredbama članka 4. te podupirati:

Članak 8.

Suradnja u fiskalnoj prilagodbi

1. Stranke potvrđuju izazove koje bi ukidanje ili bitno sniženje carina predviđenih ovim Sporazumom moglo predstavljati za Côte d’Ivoire i suglasne su uspostaviti dijalog i suradnju u tom području.

2. S obzirom na raspored ukidanja tarife usvojenog kao dijela ovog Sporazuma, stranke su suglasne uspostaviti dubinski dijalog o mjerama fiskalne prilagodbe kako bi u konačnici osigurale uravnoteženu proračunsku poziciju za Côte d’Ivoire.

3. Stranke su suglasne surađivati u odnosu na odredbe članka 4., posebno putem olakšavanja mjera pomoći u sljedećim područjima:

Članak 9.

Suradnja u međunarodnim forumima

Stranke nastoje surađivati u svim međunarodnim forumima gdje se raspravlja o pitanjima važnima za ovo partnerstvo.

GLAVA III.

TRGOVINSKI REŽIM ZA ROBU

POGLAVLJE 1.

Carine i necarinske mjere

Članak 10.

Carine

1. Izraz „carine” odnosi se na pristojbe ili naknade bilo kakve vrste koje su uvedene na uvoz ili izvoz robe ili u vezi s uvozom ili izvozom robe, kako je predviđeno pravilima WTO-a.

Ova se odredba ne tumači tako da se primjenjuje na unutarnje pristojbe ili davanja ili pristojbe ili davanja s istovrsnim učinkom u trenutku napuštanja državnog područja.

2. Za svaki proizvod, osnovna carina na koju se primjenjuju postupna sniženja navedena je u rasporedima ukidanja tarife svake stranke.

Članak 11.

Pristojbe i druge naknade

Stranke ponovno potvrđuju svoju obvezu poštovanja odredaba članka VIII. GATT-a iz 1994.

Članak 12.

Carine za proizvode podrijetlom iz Côte d’Ivoirea

Proizvodi podrijetlom iz Côte d’Ivoirea uvoze se u EZ bez carina, osim proizvoda navedenih u i pod uvjetima određenima u Prilogu 1.

Članak 13.

Carine za proizvode podrijetlom iz EZ-a

Carine za proizvode koji su podrijetlom iz EZ-a i izvoze se u Côte d’Ivoire snižavaju se ili ukidaju u skladu s rasporedom ukidanja tarife u Prilogu 2.

Članak 14.

Pravila o podrijetlu

1. U smislu ovog poglavlja, status „s podrijetlom” dodjeljuje se robi koja ispunjava pravila o podrijetlu koja su na snazi 1. siječnja 2008. na državnom području stranaka.

2. Stranke na temelju pravila o podrijetlu određenih u Sporazumu iz Cotonoua najkasnije do 31. srpnja 2008. uspostavljaju reciprocitetni zajednički režim koji će uređivati pravila o podrijetlu i osigurati njihovo pojednostavnjenje, uzimajući u obzir razvojne ciljeve stranke Côte d’Ivoire. Novi režim postaje dijelom ovog Sporazuma odlukom Odbora za SGP. U slučaju da se stranke nje uspiju usuglasiti, primjenjiv režim je režim koji je najpovoljniji za Côte d’Ivoire između trenutačnog režima koji je usvojila stranka EZ ili poboljšanih pravila uspostavljenih na temelju Sporazuma iz Cotonoua.

3. Najkasnije tri godine nakon dana stupanja na snagu ovog Sporazuma, stranke revidiraju odredbe koje su na snazi i uređuju pravila o podrijetlu sa zajedničkim ciljem pojednostavnjenja koncepata i metoda koje se koriste za određivanje podrijetla u svjetlu razvojnih ciljeva Côte d’Ivoirea i u skladu s ciljevima Zapadne Afrike. U kontekstu te revizije, stranke uzimaju u obzir tehnološki razvoj, proizvodne postupke i sve druge čimbenike, uključujući trenutačne reforme pravila o podrijetlu, koje bi mogle zahtijevati posljedične izmjene reciprocitetnog režima utvrđenog u pregovorima. Sve izmjene ili zamjene izvršavaju se na temelju odluke Odbora za SGP.

Članak 15.

Mirovanje

1. Od dana stupanja na snagu ovog Sporazuma u trgovini među strankama ne uvode se nikakve nove uvozne carine niti se povećavaju one carine koje se trenutačno primjenjuju u trgovini među strankama.

2. Neovisno o stavku 1. i kao dio dovršavanja zajedničke vanjske tarife Ekonomske zajednice zapadnoafričkih država (ECOWAS), Côte d’Ivoire može do 31. prosinca 2011. revidirati svoje osnovne carine za robu podrijetlom iz Europske zajednice u opsegu u kojem opći utjecaj tih carina nije veći od onoga koji proizlazi iz carina navedenih u Prilogu 2. Odbor za SGP u skladu s tim izmjenjuje Prilog 2.

Članak 16.

Carine, porezi i druge naknade i pristojbe za izvoz

1. Od dana stupanja na snagu ovog Sporazuma u trgovini među strankama ne uvode se nikakve nove izvozne carine ili davanja s istovrsnim učinkom niti se povećavaju one carine koje se trenutačno primjenjuju u trgovini među strankama.

2. U iznimnim okolnostima, ako stranka Côte d’Ivoire može opravdati posebne potrebe za prihodima, zaštitu mladih industrija ili zaštitu okoliša, može, privremeno i nakon savjetovanja sa strankom EZ, uvesti izvozne carine ili davanja s istovrsnim učinkom na ograničeni broj tradicionalnih proizvoda ili povećati primjenu onih koje već postoje.

3. Stranke su suglasne preispitati odredbe ovog članka u okviru Odbora za SGP najkasnije tri godine nakon stupanja na snagu ovog Sporazuma, u potpunosti uzimajući u obzir njihov utjecaj na razvoj i diversifikaciju gospodarstva stranke Côte d’Ivoire.

Članak 17.

Povoljniji tretman koji proizlazi iz sporazuma o slobodnoj trgovini

1. U vezi s područjima obuhvaćenima ovim poglavljem, stranka EZ odobrava stranci Côte d’Ivoire svaki povoljniji tretman koji se primjenjuje jer je Europska zajednica nakon potpisivanja ovog Sporazuma postala stranka sporazuma o slobodnoj trgovini s trećim strankama.

2. U vezi s područjima obuhvaćenima ovim poglavljem, stranka Côte d’Ivoire odobrava stranci EZ svaki povoljniji tretman koji se primjenjuje jer je Côte d’Ivoire nakon potpisivanja ovog Sporazuma postala stranka sporazuma o slobodnoj trgovini s većim trgovinskim partnerom.

3. Ako stranka Côte d’Ivoire od većeg trgovinskog partnera dobije tretman koji je bitno povoljniji od tretmana koji nudi stranka EZ, stranke se savjetuju i zajednički odlučuju o provedbi odredaba iz stavka 2.

4. Odredbe ovog poglavlja ne mogu se tumačiti tako da stranke obvezuju na uzajamnu dodjelu povlaštenog tretmana koji bi se primjenjivao zbog toga što je jedna od stranaka na dan stupanja na snagu ovog Sporazuma potpisnica sporazuma o slobodnoj trgovini s trećom strankom.

5. U ovom članku, „sporazum o slobodnoj trgovini” odnosi se na sporazum koji bitno liberalizira trgovinu i posve ukida diskriminaciju među strankama stavljanjem izvan snage postojećih diskriminacijskih mjera i/ili zabranom novih diskriminacijskih mjera i mjera koje su više diskriminirajuće, bilo stupanjem na snagu ovog sporazuma ili na temelju prihvatljivog vremenskog okvira.

6. U ovom članku, „veći trgovinski partner” odnosi se na bilo koju razvijenu zemlju ili bilo koju zemlju s udjelom u svjetskoj trgovini većim od 1 posto u godini koja prethodi stupanju na snagu sporazuma o slobodnoj trgovini iz stavka 2., ili bilo koju skupinu zemalja koje djeluju pojedinačno, kolektivno ili kroz sporazum o slobodnoj trgovini koja u svjetskoj trgovini ima udio veći od 1,5 posto u godini koja prethodi stupanju na snagu sporazuma o slobodnoj trgovini iz stavka 2 (2).

Članak 18.

Zabrana količinskih ograničenja

Neovisno o odredbama članaka 23., 24. i 25., stupanjem na snagu ovog Sporazuma ukidaju se sve zabrane ili ograničenja koja se primjenjuju na uvoz ili izvoz i utječu na trgovinu među strankama, izuzev carina, poreza, pristojbi i drugih naknada iz članka 11., neovisno provode li se kvotama, uvoznim ili izvoznim dozvolama ili drugim mjerama. Ne uvode se nikakve nove mjere.

Članak 19.

Nacionalni tretman nacionalnih poreza i propisa

1. Proizvodi uvezeni iz druge stranke ne podliježu, bilo izravno ili neizravno, nacionalnim porezima ili drugim nacionalnim pristojbama bilo kakve vrste višima od onih koji se primjenjuju, izravno ili neizravno, na slične domaće proizvode. Osim toga, obje stranke uzdržavaju se od primjene bilo kakvog drugog oblika oporezivanja ili drugih nacionalnih pristojbi s ciljem pružanja zaštite domaćoj proizvodnji.

2. Proizvodi uvezeni iz druge stranke koriste tretman koji nije manje povoljan od tretmana odobrenog sličnim domaćim proizvodima na temelju svih zakona, propisa i zahtjeva koji se primjenjuju na njihovu prodaju, ponudu za prodaju, kupnju, prijevoz, distribuciju ili korištenje na domaćem tržištu. Odredbe ovog stavka ne sprečavaju primjenu tarifa za različiti domaći prijevoz koji se temelji isključivo na ekonomičnom korištenju prijevoza, a ne na podrijetlu proizvoda.

3. Neovisno o odredbama koje se odnose na pravila o podrijetlu, svaka stranka suzdržava se od uspostave ili provođenja bilo kakvih unutarnjih propisa o miješanju, obradi ili korištenju proizvoda prema točno određenim količinama ili omjerima koji bi zahtijevali, izravno ili neizravno, da bilo koji točno određeni iznos ili omjer proizvoda koji podliježe dotičnom propisu mora biti nabavljen iz domaćih izvora. Osim toga, svaka stranka se uzdržava od primjene bilo kakvog drugog oblika domaćih količinskih propisa s ciljem pružanja zaštite domaćoj proizvodnji.

4. Odredbe ovog članka ne primjenjuju se na zakone, propise, postupke ili prakse koje se odnose na javnu nabavu.

5. Odredbe ovog članka ne dovode u pitanje poglavlje 2. o trgovinskim zaštitnim instrumentima.

6. Za pitanja koja se odnose na plaćanje subvencija domaćim proizvođačima, stranke se upućuju na WTO.

Članak 20.

Sigurna opskrba hranom

Ako provedba ovog Sporazuma uzrokuje probleme s dostupnošću ili pristupom prehrambenim proizvodima koji su bitni za osiguranje sigurne opskrbe hranom i ako to stanje uzrokuje ili može uzrokovati velike poteškoće za Côte d’Ivoire, potonja može poduzeti odgovarajuće mjere u skladu s postupcima utvrđenima u članku 25.

Članak 21.

Posebne odredbe o administrativnoj suradnji

1. Stranke su suglasne da je administrativna suradnja ključna za provedbu i kontrolu povlaštenog tretmana odobrenog u ovom poglavlju i naglašavaju svoju predanost borbi protiv nepravilnosti i prijevara u carinskim i povezanim pitanjima.

2. Ako stranka na temelju objektivnih informacija utvrdi nepostojanje administrativne suradnje i/ili nepravilnosti ili prijevaru, ta stranka može privremeno suspendirati odgovarajući povlašteni tretman odobren dotičnom (-im) proizvodu (-ima) u skladu s ovim člankom.

3. Za potrebe ovog članka nepostojanje administrativne suradnje uključuje sljedeće:

4. Primjena privremene suspenzije podliježe sljedećim uvjetima:

5. Istodobno s obavijesti Odboru za SGP navedenoj u stavku 4. točki (a), dotična stranka u svom službenom listu objavljuje obavijest za uvoznike. U toj obavijesti za uvoznike navodi se da je za dotični proizvod dobiven dokaz, na temelju objektivnih informacija, o nepostojanju administrativne suradnje i/ili nepravilnostima ili prijevari.

Članak 22.

Upravljanje administrativnim pogreškama

U slučaju da nadležna tijela učine pogrešku u upravljanju sustavima povlaštenog izvoza, a posebno u primjeni odredaba o definiciji izraza „proizvodi s podrijetlom” i načina administrativne suradnje, i ako te pogreške imaju posljedice za uvoz i izvoz, stranka koja je suočena s takvim posljedicama može od Odbora za SGP zatražiti da ispita mogućnosti donošenja svih odgovarajućih mjera za rješenje te situacije.

POGLAVLJE 2.

Trgovinski zaštitni instrumenti

Članak 23.

Antidampinške i kompenzacijske mjere

1. Podložno odredbama ovog članka, nijedna odredba ovog Sporazuma ne sprečava stranku EZ ili Côte d’Ivoire da donose antidampinške ili kompenzacijske mjere u skladu s odgovarajućim sporazumima WTO-a. Za potrebe ovog članka podrijetlo se određuje u skladu s nepovlaštenim pravilima stranaka o podrijetlu.

2. Prije uvođenja konačnih antidampinških ili kompenzacijskih mjera za robu, stranke razmatraju mogućnost konstruktivnih rješenja, poput onih predviđenih u odgovarajućim sporazumima WTO-a. Posebno mogu u tu svrhu održati odgovarajuća savjetovanja.

3. Stranka EZ prije otvaranja istrage obavješćuje Côte d’Ivoire o primitku dostatno dokumentirane pritužbe.

4. Odredbe ovog članka primjenjuju se u svim istražnim postupcima pokrenutima nakon stupanja na snagu ovog Sporazuma.

5. Odredbe ovog članka ne podliježu odredbama o rješavanju sporova ovog Sporazuma.

Članak 24.

Multilateralne zaštitne mjere

1. Podložno odredbama ovog članka, ovaj Sporazum ne sprečava Côte d’Ivoire i stranku EZ da donesu mjere u skladu s člankom XIX. GATT-a iz 1994., Sporazumom o zaštitnim mjerama ili člankom 5. Sporazuma WTO-a o poljoprivredi. Za potrebe ovog članka, podrijetlo se određuje u skladu s nepovlaštenim pravilima stranaka o podrijetlu.

2. Neovisno o stavku 1., s obzirom na opće razvojne ciljeve ovog Sporazuma i malu veličinu gospodarstva Côte d’Ivoirea, stranka EZ isključuje uvoz iz Côte d’Ivoirea iz svih mjera poduzetih na temelju članka XIX. GATT-a iz 1994., Sporazuma o zaštitnim mjerama i članka 5. Sporazuma WTO-a o poljoprivredi.

3. Odredbe stavka 2. primjenjuju se u razdoblju od pet godina, počevši od dana stupanja na snagu ovog Sporazuma. Najkasnije 120 dana prije kraja tog razdoblja, Odbor za SGP preispituje provedbu tih odredaba s obzirom na razvojne potrebe Côte d’Ivoirea, s ciljem određivanja je li potrebno produljiti njihovo razdoblje primjene.

4. Odredbe stavka 1. ne podliježu mehanizmima ovog Sporazuma za rješavanje sporova.

Članak 25.

Bilateralne zaštitne mjere

1. Nakon što ispita alternativna rješenja, stranka može poduzeti zaštitne mjere ograničenog trajanja koje odstupaju od odredaba članaka 12. i 13., pod uvjetima i u skladu s postupcima utvrđenima ovim člankom.

2. Zaštitne mjere iz stavka 1. mogu se poduzeti ako se proizvod podrijetlom iz jedne stranke uvozi na državno područje druge stranke u povećanim količinama i pod uvjetima koji uzrokuju ili prijete uzrokovanjem:

3. Zaštitne mjere iz ovog članka ne smiju premašivati ono što je strogo nužno za sprečavanje ili otklanjanje ozbiljne štete ili poremećaja, kako je utvrđeno u stavcima 2., 4. i 5. Te zaštitne mjere stranke uvoznice mogu se sastojati samo od jednog ili više sljedećih elemenata:

4. Ne dovodeći u pitanje stavke 1. i 2., ako se proizvod podrijetlom iz Côte d’Ivoirea uvozi u povećanim količinama i pod uvjetima koji uzrokuju ili prijete uzrokovanjem jedne od situacija opisanih u stavku 2. točkama (a), (b) i (c) u jednoj ili nekoliko najudaljenijih regija stranke EZ, stranka EZ može poduzeti mjere nadzora ili zaštitne mjere, kako je predviđeno u stavku 3., ograničene na dotičnu regiju ili regije i u skladu s postupcima utvrđenima u stavcima 6. do 9.

Takva odredba primjenjiva je samo u razdoblju od deset godina od dana stupanja na snagu ovog Sporazuma. Međutim, to se razdoblje može produljiti, podložno sporazumu među strankama, ako, unatoč razvojnom potencijalu industrije i stvarno učinjenim naporima, taj cilj nije postignut posebno zbog gospodarske situacije u svijetu ili ozbiljnih problema koji su pogodili Côte d’Ivoire.

Te se mjere se moraju poduzeti u skladu s odredbama stavaka 6. do 9.

7. Na provedbu stavaka 1. do 6. primjenjuju se sljedeće odredbe:

8. Ako izvanredne okolnosti zahtijevaju hitno djelovanje, dotična stranka uvoznica, bilo stranka EZ ili Côte d’Ivoire, može privremeno poduzeti mjere predviđene u stavcima 3., 4. i/ili 5. bez ispunjavanja zahtjeva stavka 7. Takve mjere mogu trajati najviše 180 dana ako ih poduzima stranka EZ, a 200 dana ako te mjere poduzima Côte d’Ivoire ili ako su mjere koje je poduzela stranka EZ ograničene na jednu od ili više njezinih najudaljenijih regija. Trajanje takvih privremenih mjera računa se kao dio početnog razdoblja ili svakog produljenja iz stavka 6. Pri poduzimanju tih privremenih mjera u obzir se moraju uzeti interesi svih dionika. Dotična stranka uvoznica obavješćuje drugu stranku i odmah upućuje pitanje Odboru za SGP na razmatranje.

9. Ako stranka uvoznica na uvoz proizvoda primijeni administrativni postupak s ciljem brzog pružanja informacija o kretanju trgovinskih tokova koji bi mogli uzrokovati probleme iz ovog članka, o tome bez odlaganja obavješćuje Odbor za SGP.

10. Ne smije se pozivati na Sporazum o WTO-u kako bi se stranku spriječilo u donošenju zaštitnih mjera na temelju ovog članka.

Članak 26.

Suradnja

1. Stranke prepoznaju važnost suradnje u vezi s trgovinskim zaštitnim instrumentima.

2. Stranke su suglasne surađivati u skladu s člankom 4., uključujući suradnju u olakšavanju mjera pomoći, posebno u sljedećim područjima:

POGLAVLJE 3.

Carinski režim i olakšavanje trgovine

Članak 27.

Ciljevi

1. Stranke prepoznaju važnost carinskih pitanja i olakšavanja trgovine s obzirom na promjene u svjetskoj trgovini. Suglasne su ojačati suradnju u tom području s ciljem osiguranja da odgovarajuće zakonodavstvo i postupci, kao i administrativna sposobnost dotičnih upravnih tijela, ostvaruju ciljeve učinkovitog nadzora i olakšavanja trgovine te pomažu u promicanju razvoja i regionalne integracije država potpisnica.

2. Stranke su suglasne da se ni na koji način ne smiju ugroziti legitimni ciljevi javnog poretka, uključujući one koji se odnose na sigurnost i sprečavanje prijevare.

3. Stranke se obvezuju na svojim državnim područjima osigurati slobodno kretanje robe obuhvaćene ovim Sporazumom.

Članak 28.

Carinska i administrativna suradnja

1. Kako bi osigurale poštovanje odredaba ove glave te učinkovito odgovorile na ciljeve određene u članku 27., stranke:

2. Neovisno o stavku 1., upravna tijela stranaka pružaju uzajamnu administrativnu pomoć u carinskim pitanjima u skladu s odredbama Protokola o uzajamnoj administrativnoj pomoći u carinskim pitanjima.

Članak 29.

Carinsko zakonodavstvo i postupci

1. Stranke su suglasne su da se njihovo trgovinsko i carinsko zakonodavstvo, odredbe i postupci temelje na međunarodnim instrumentima i normama primjenjivima u području carine i trgovine, posebno na bitnim elementima izmijenjene Međunarodne konvencije o pojednostavnjenju i usklađivanju carinskih postupaka, sklopljene u Kyotu 18. svibnja 1973. i revidirane u Bruxellesu 26. lipnja 1999. („revidirana Kyoto konvencija”), Okvira normi Svjetske carinske organizacije za osiguravanje i olakšavanje globalne trgovine, seta podataka WCO-a i Međunarodne konvencije o harmoniziranom sustavu naziva i označivanja robe (HS).

Stranke osiguravaju slobodan provoz robe preko svog državnog područja po najprikladnijoj provoznoj ruti.

Sva ograničenja, kontrole ili zahtjevi moraju biti opravdani legitimnim ciljem javnog poretka i moraju biti nediskriminirajući, razmjerni i primjenjivati se jedinstveno.

Ne dovodeći u pitanje zakonske carinske provjere, stranke za robu u provozu u ili iz državnog područja druge stranke odobravaju tretman koji nije manje povoljan od onoga koji je odobren za domaću robu, izvoz i uvoz i njezino kretanje.

Stranke uspostavljaju prometne režime pod carinskim nadzorom koji omogućuju provoz robe izuzete od plaćanja carina ili drugih pristojbi, podložno odredbi o odgovarajućim jamstvima.

Stranke nastoje promicati i provoditi regionalne provozne režime s ciljem smanjenja prepreka u trgovini.

Stranke koriste međunarodne norme i instrumente u vezi s provozom robe.

Stranke osiguravaju suradnju i koordinaciju svih odgovarajućih tijela na svom državnom području kako bi olakšale promet u provozu i promicale prekograničnu suradnju.

2. S ciljem unapređenja načina rada i osiguranja poštovanja načela nediskriminacije, transparentnosti, učinkovitosti, integriteta i odgovornosti, stranke:

Članak 30.

Odnosi s poslovnom zajednicom

Stranke su suglasne:

Stranke objavljuju administrativne informacije posebno o zahtjevima agencija, ulaznim postupcima, radnom vremenu i operativnim postupcima carinskih tijela u lukama i na graničnim prijelazima te o kontaktnim točkama za informacijske upite:

Članak 31.

Carinska vrijednost

1. Članak VII. GATT-a iz 1994. i Sporazum WTO-a o provedbi članka VII. GATT-a iz 1994. uređuje pravila za određivanje carinske vrijednosti koja se primjenjuju na trgovinu među strankama.

2. Stranke surađuju s ciljem zauzimanja zajedničkog pristupa pitanjima u vezi s određivanjem carinske vrijednosti.

Članak 32.

Regionalna integracija

Stranke su suglasne poticati carinske reforme usmjerene olakšavanju trgovine u regiji Zapadne Afrike.

Članak 33.

Nastavak pregovora o carinama i olakšavanju trgovine

Kao dio pregovora o globalnom SGP-u, stranke su suglasne nastaviti pregovore o ovom poglavlju kako bi ga završile u regionalnom okviru.

Članak 34.

Posebni odbor za carine i olakšavanje trgovine

U okviru Odbora za SGP, stranke osnivaju Posebni odbor za carine i olakšavanje trgovine koji je sastavljen od predstavnika obje stranke. Ovaj odbor izvještava Odbor za SGP. Raspravlja o svim carinskim pitanjima s ciljem olakšavanja trgovine među strankama te prati provedbu i upravljanje ovim poglavljem kao i provedbu pravila o podrijetlu.

Članak 35.

Suradnja

1. Stranke prepoznaju važnost suradnje u području carina i olakšavanja trgovine za provedbu ovog Sporazuma.

2. Stranke su suglasne surađivati na temelju odredaba članka 4., uključujući suradnju u olakšavanju mjera pomoći, posebno u sljedećim područjima:

POGLAVLJE 4.

Tehničke prepreke trgovini, sanitarne i fitosanitarne mjere

Članak 36.

Multilateralne obveze

Stranke ponovno potvrđuju svoja prava i obveze prema Sporazumu o osnivanju WTO-a i posebno prema Sporazumima WTO-a o primjeni sanitarnih i fitosanitarnih mjera (Sporazum SPS) te o tehničkim preprekama u trgovini (Sporazum TBT). Stranke također ponovno potvrđuju svoja prava i obveze prema Međunarodnoj konvenciji o zaštiti bilja (IPPC), Codex Alimentarius i Svjetskoj organizaciji za zdravlje životinja (OIE).

Stranke ponovno potvrđuju svoju posvećenost poboljšanju javnog zdravlja u Côte d’Ivoire, posebno jačanjem njezinih kapaciteta za identificiranje neusklađenih proizvoda.

Ta posvećenost, prava i obveze su osnova za aktivnosti stranaka u vezi s ovim poglavljem.

Članak 37.

Ciljevi

Ciljevi ovog poglavlja su olakšati trgovinu robom među strankama, povećati njihovu sposobnost utvrđivanja, sprečavanja i uklanjanja nepotrebnih prepreka trgovini koje stvaraju tehnički propisi, norme i postupci ocjenjivanja sukladnosti koje primjenjuje bilo koja stranka, te ujedno očuvati sposobnost stranaka da zaštite javno zdravlje, životinje i bilje.

Članak 38.

Područje primjene i definicije

1. Odredbe ovog poglavlja primjenjuju se na tehničke propise i norme, na postupke ocjenjivanja sukladnosti određene u Sporazumu TBT te na sanitarne i fitosanitarne mjere (dalje u tekstu: „norme SPS”), u mjeri u kojoj utječu na trgovinu među strankama.

2. Za potrebe ovog poglavlja i osim ako drugdje nije drukčije navedeno, primjenjuju se definicije iz Sporazumâ SPS i TBT, Codexa Alimentariusa, IPPC-a i OIE-a, uključujući za sva upućivanja na „proizvode” u ovom poglavlju i u dodacima ovom Sporazumu.

Članak 39.

Nadležna tijela

Tijela stranaka koja su odgovorna za provedbu mjera određenih u ovom poglavlju opisana su u Dodatku II.

U skladu s člankom 41., stranke se pravovremeno međusobno obavješćuju o bilo kakvim bitnim promjenama u vezi s nadležnim tijelima navedenima u Dodatku II. Odbor za SGP usvaja sve potrebne izmjene Dodatka II.

Članak 40.

Određivanje sanitarnih i fitosanitarnih područja

U odnosu na uvozne uvjete, stranke mogu, za svaki slučaj posebno, utvrditi i predložiti područja s utvrđenim sanitarnim i fitosanitarnim statusom upućivanjem na članak 6. Sporazuma SPS.

Članak 41.

Transparentnost trgovinskih uvjeta i razmjena informacija

1. Stranke se međusobno obavješćuju o svim promjenama svojih tehničkih propisa za proizvode (posebno žive životinje i bilje).

2. Stranke su suglasne, što je prije moguće, međusobno se obavijestiti u pisanom obliku, o mjerama poduzetima u duhu suradnje za zabranu uvoza robe s ciljem rješavanja predmetnog problema u vezi sa zdravljem (ljudi, životinja ili bilja), sprečavanjem ili zaštitom okoliša, u skladu s preporukama određenima u Sporazumu SPS.

3. Stranke su suglasne surađivati u razmjeni informacija kako bi osigurale da su njihovi proizvodi u skladu s tehničkim propisima i normama podložno kojima smiju ući na tržište druge stranke.

4. Stranke također izravno razmjenjuju informacije o drugim područjima za koja se stranke usuglase da su od moguće važnosti za njihove trgovinske odnose, uključujući pitanja sigurnosti hrane, iznenadnu pojavu bolesti životinja ili bilja, znanstvena mišljenja i druge događaje vrijedne pažnje koji su u vezi sa sigurnošću hrane. Stranke se posebno obvezuju međusobno obavješćivati kada primjenjuju načelo područja slobodnih od štetnika ili područja slobodnih od bolesti i područja niske prisutnosti štetnika ili bolesti kako je predviđeno u članku 6. Sporazuma SPS.

5. Stranke su suglasne razmjenjivati informacije o epidemiološkom nadzoru bolesti životinja. U pogledu fitosanitarne zaštite, stranke će se međusobno obavješćivati o pojavi parazita koji za drugu stranku predstavljaju poznatu i neposrednu opasnost.

6. Stranke su suglasne surađivati s ciljem međusobnog brzog alarmiranja ako bi nova regionalna pravila mogla imati utjecaj na uzajamnu trgovinu.

Članak 42.

Suradnja u međunarodnim tijelima

Stranke su suglasne surađivati s međunarodnim tijelima za normizaciju, uključujući s ciljem olakšavanja sudjelovanja predstavnika Côte d’Ivoirea na sastancima tih tijela.

Članak 43.

Suradnja

1. Stranke prepoznaju važnost suradnje u područjima tehničkih propisa, normi i postupaka ocjenjivanja sukladnosti kako bi se postigli ciljevi ovog poglavlja.

2. Stranke su suglasne surađivati u skladu s odredbama članka 4. s ciljem poboljšanja kvalitete i konkurentnosti prioritetnih proizvoda za Côte d’Ivoire te pristupa tržištu Europske zajednice, uključujući putem mjera pomoći, posebno onih financijske prirode, u sljedećim područjima:

GLAVA IV.

USLUGE, ULAGANJA I PRAVILA U VEZI S TRGOVINOM

Članak 44.

Na temelju Sporazuma iz Cotonoua, stranke poduzimaju sve potrebne mjere i surađuju kako bi potakle pregovore i najbrže moguće sklapanje globalnog SGP-a u skladu s odgovarajućim odredbama WTO-a između stranke EZ i Zapadne Afrike kao cjeline, u sljedećim područjima:

Stranke donose sve odgovarajuće mjere s ciljem poticanja sklapanja globalnog SGP-a između stranke EZ i Zapadne Afrike prije kraja 2008.

GLAVA V.

SPREČAVANJE I RJEŠAVANJE SPOROVA

POGLAVLJE 1.

Cilj i područje primjene

Članak 45.

Cilj

Cilj ove glave je sprečavanje i rješavanje sporova koji bi mogli nastati među strankama kako bi se postiglo, u mjeri u kojoj je to moguće, obostrano zadovoljavajuće rješenje.

Članak 46.

Područje primjene

1. Ova se glava primjenjuje na sve sporove u vezi s tumačenjem ili primjenom ovog Sporazuma, uz iznimku odredaba glave II. Sporazuma i osim ako je izričito predviđeno drukčije.

2. Neovisno o stavku 1., postupak određen u članku 98. Sporazuma iz Cotonoua primjenjuje se u slučaju sporova u vezi s financiranjem suradnje za razvoj kako je određeno u Sporazumu iz Cotonoua.

POGLAVLJE 2.

Savjetovanje i posredovanje

Članak 47.

Savjetovanja

1. Stranke nastoje sporove obuhvaćene člankom 46. riješiti tako da započnu pregovore u dobroj vjeri s ciljem postizanja obostrano zadovoljavajućeg rješenja.

2. Stranka koja traži savjetovanja čini to slanjem pisanog zahtjeva drugoj stranci i njegove kopije Odboru za SGP, u kojem navodi spornu mjeru i odredbe ovog Sporazuma s kojima prema njezinom mišljenju ta mjera nije u skladu.

3. Savjetovanja se pokreću u roku 40 dana od datuma podnošenja zahtjeva. Savjetovanja se smatraju okončanima u roku od 60 dana od datuma podnošenja zahtjeva, osim ako se stranke usuglase da nastave savjetovanja. Informacije razmijenjene tijekom savjetovanja ostaju povjerljive.

4. U hitnim situacijama, posebno onima koji uključuju pokvarljivu ili sezonsku hanu, savjetovanja se pokreću u roku od 15 dana od datuma podnošenja zahtjeva, a smatraju se okončanima u roku od 30 dana od datuma podnošenja zahtjeva.

5. Ako se savjetovanja ne pokrenu u vremenskim okvirima utvrđenima u stavku 3. ili u stavku 4., ili ako su savjetovanja okončana bez postizanja dogovora o obostrano zadovoljavajućem rješenju, stranka koja je izjavila prigovor može zatražiti osnivanje posebne arbitražne skupine u skladu s člankom 49.

Članak 48.

Posredovanje

1. Ako se savjetovanjima ne postigne obostrano zadovoljavajuće rješenje, stranke se mogu dogovorno obratiti posredniku. Osim ako stranke odluče drukčije, osnova za posredovanje je osnova određena u zahtjevu za savjetovanje.

2. Osim ako se stranke u sporu u roku od deset dana od datuma podnošenja zahtjeva za posredovanje usuglase o posredniku, predsjednik Odbora za SGP ili osoba koju predsjednik ovlasti, ždrijebom izabire posrednika među osobama koje se nalaze na popisu iz članka 64. i koje nisu državljani stranaka. Odabir se obavlja u roku od 20 dana od datuma podnošenja zahtjeva za posredovanje u nazočnosti predstavnika svake stranke. Posrednik saziva sastanak stranaka najkasnije 30 dana nakon što je imenovan. Posrednik prima podneske svake stranke najkasnije 15 dana prije sastanka i objavljuje svoje mišljenje najkasnije 45 dana nakon što je imenovan.

3. Posrednik u svom mišljenju može dati preporuke o tome kako bi trebalo riješiti spor u skladu s odredbama u članku 53. Mišljenje posrednika nije obvezujuće.

4. Stranke se mogu usuglasiti o mijenjanju rokova iz stavka 2. Posrednik također može odlučiti izmijeniti te rokove na zahtjev bilo koje stranke ili na vlastitu inicijativu, ovisno o posebnim poteškoćama s kojima se suočava dotična stranka i složenosti predmeta.

5. Postupci posredovanja, a posebno sve razmijenjene informacije i stajališta stranaka tijekom tih postupaka, ostaju povjerljivi.

POGLAVLJE 3.

Postupci i rješavanje sporova

Odjeljak I.

Arbitražni postupak

Članak 49.

Pokretanje arbitražnog postupka

1. Ako stranke ne riješe spor savjetovanjima kako je predviđeno u članku 47., ili posredovanjem iz članka 48., stranka koja je izjavila prigovor može zatražiti osnivanje arbitražnog vijeća.

2. Zahtjev za osnivanje arbitražnog vijeća upućuje se u pisanom obliku stranci protiv koje je prigovor izjavljen i Odboru za SGP. Stranka koja je izjavila prigovor u svom zahtjevu navodi spornu mjeru te obrazlaže kako takva mjera predstavlja povredu odredaba Sporazuma.

Članak 50.

Osnivanje arbitražnog vijeća

1. Arbitražno vijeće sastoji se od tri arbitra.

2. U roku od deset dana od datuma podnošenja zahtjeva za osnivanje arbitražnog vijeća Odboru za SGP, stranke se savjetuju kako bi postigle dogovor o sastavu arbitražnog vijeća.

3. U slučaju da se stranke ne mogu dogovoriti o sastavu vijeća u roku utvrđenom u stavku 2., bilo koja stranka može zatražiti da predsjednik Odbora za SGP, ili osoba koju predsjednik ovlasti, odabere sva tri člana ždrijebom s popisa utvrđenog na temelju članka 64.: jednog među osobama koje je predložila stranka koja je izjavila prigovor, jednog među osobama koje je predložila stranka protiv koje je izjavljen prigovor i trećeg među osobama koje su stranke odabrale da bude predsjednik. Ako se stranke usuglase o izboru jednog ili više članova arbitražnog vijeća, preostali član (-ovi) odabire (-u) se prema jednakom postupku.

4. Predsjednik Odbora za SGP, ili osoba koju predsjednik ovlasti, odabire arbitre u roku od pet dana od zahtjeva iz stavka 3. ovog članka bilo koje stranke i uz nazočnost predstavnika svake stranke.

5. Datum osnivanja arbitražnog vijeća je datum kada su odabrana sva tri arbitra.

Članak 51.

Privremeno izvješće arbitražnog vijeća

Arbitražno vijeće strankama dostavlja privremeno izvješće koje se sastoji od opisnog dijela te njegovih nalaza i zaključaka, u pravilu najkasnije 120 dana od datuma osnivanja arbitražnog vijeća. Svaka stranka može arbitražnom vijeću podnijeti pisane primjedbe o konkretnim aspektima izvješća u roku od dva tjedna od predstavljanja privremenog izvješća od strane arbitražnog vijeća.

Članak 52.

Odluka arbitražnog vijeća

1. Arbitražno vijeće o svojoj odluci obavješćuje stranke i Odbor za SGP najkasnije u roku od 150 dana od osnivanja arbitražnog vijeća. Ako smatra da taj rok nije moguće ispuniti, predsjednik vijeća o tome u pisanom obliku obavještava stranke i Odbor za SGP, navodeći razlog za odgodu i datum kada Odbor namjerava završiti svoj rad. Arbitražna odluka ni pod kojim okolnostima se ne donosi kasnije od 180 dana od datuma osnivanja arbitražnog vijeća.

2. U hitnim situacijama, uključujući one koje uključuju pokvarljivu i sezonsku hranu, vijeće nastoji obavijest o svojoj odluci uputiti u roku od 75 dana od datuma osnivanja arbitražnog vijeća. Ni u kojim okolnostima ne smije donijeti svoju odluku kasnije od 90 dana nakon datuma osnivanja arbitražnog vijeća. Vijeće može u roku od deset dana od svog osnivanja donijeti privremenu odluku o tome smatra li slučaj hitnim.

3. Svaka stranka može zatražiti da arbitražno vijeće preporuči načine na koje bi stranka protiv koje je izjavljen prigovor mogla postupiti u skladu s odlukom.

Odjeljak II.

Postupanje u skladu s odlukom

Članak 53.

Postupanje u skladu s odlukom arbitražnog vijeća

Svaka stranka poduzima sve potrebne mjere kako bi provela odluku arbitražnog vijeća. Stranke se nastoje usuglasiti o roku za postupanje u skladu s odlukom.

Članak 54.

Razumni rok za postupanje u skladu s odlukom

1. U roku od 30 dana od datuma kada su stranke obaviještene o odluci arbitražnog vijeća, stranka protiv koje je izjavljen prigovor obavještava stranku koja je izjavila prigovor i Odbor za SGP o vremenu koje će joj biti potrebno kako bi postupila u skladu s odlukom arbitražnog vijeća (dalje u tekstu. „razumni rok”).

2. U slučaju nesuglasja među strankama u vezi s pitanjem što čini razumni rok za postupanje u skladu s odlukom arbitražnog vijeća, stranka koja je izjavila prigovor, u roku od 20 dana od obavijesti stranke protiv koje je izjavljen prigovor, šalje pisani zahtjev arbitražnom vijeću u kojem od njega traži da odredi razumni rok. Taj se zahtjev šalje istodobno drugoj stranci i Odboru za SGP. Arbitražno vijeće svoju odluku objavljuje strankama i Odboru za SGP u roku od 30 dana od datuma podnošenja zahtjeva.

3. Arbitražno vijeće pri određivanju razumnog roka uzima u obzir vrijeme koje je stranci protiv koje je izjavljen prigovor obično potrebno za donošenje zakonskih ili administrativnih mjera koje su usporedive s onima koje stranka protiv koje je izjavljen prigovor smatra potrebnima kako bi se osiguralo postupanje u skladu s odlukom. Arbitražno vijeće također može uzeti u obzir ograničenja koja bi mogla utjecati na donošenje potrebnih mjera od strane stranke protiv koje je izjavljen prigovor.

4. U slučaju da izvorno arbitražno vijeće ili neki njegovi članovi ne mogu prisustvovati daljnjim sastancima, primjenjuju se postupci određeni u članku 50. Rok za donošenje odluke je 45 dana od datuma podnošenja zahtjeva iz stavka 2.

5. Stranke mogu sporazumno produljiti razumni rok.

Članak 55.

Preispitivanje mjera poduzetih za postupanje u skladu s odlukom arbitražnog vijeća

1. Stranka protiv koje je izjavljen prigovor obavještava drugu stranku i Odbor za SGP, prije kraja razumnog roka, o svakoj mjeri koju je poduzela kako bi postupila u skladu s odlukom arbitražnog vijeća.

2. U slučaju nesuglasja među strankama glede usklađenosti mjera u vezi s kojima je poslana obavijest na temelju stavka 1. s odredbama ovog Sporazuma, stranka koja je izjavila prigovor može u pisanom obliku od arbitražnog vijeća zatražiti da odluči o tom pitanju. U tom se zahtjevu navodi konkretna sporna mjera te se obrazlaže kako takva mjera nije u skladu s odredbama ovog Sporazuma. Arbitražno vijeće svoju odluku dostavlja u roku od 90 dana od datuma podnošenja zahtjeva. U hitnim situacijama, uključujući slučajeve u vezi s pokvarljivom i sezonskom hranom, vijeće svoju odluku donosi u roku od 45 dana od datuma podnošenja zahtjeva.

3. U slučaju da izvorno arbitražno vijeće ili neki njegovi članovi ne mogu prisustvovati daljnjim sastancima, primjenjuju se postupci određeni u članku 50. Rok za slanje obavijesti o odluci je 105 dana od datuma podnošenja zahtjeva iz stavka 2.

Članak 56.

Privremeni pravni lijekovi u slučaju ako se ne postupi u skladu s odlukom

1. Ako stranka protiv koje je izjavljen prigovor ne uputi obavijest o mjerama poduzetima kako bi postupila u skladu s odlukom arbitražnog vijeća prije isteka razumnog roka, ili ako arbitražno vijeće odluči da mjere priopćene na temelju članka 55. stavka 1. nisu u skladu s obvezama stranke prema odredbama članka 53., stranka protiv koje je izjavljen prigovor dužna je, ako to od nje zatraži stranka koja je izjavila prigovor, predložiti ponudu za privremenu naknadu štete.

2. Ako se stranke ne sporazume o naknadi štete u roku od 30 dana od kraja razumnog roka ili odluke arbitražnog vijeća iz članka 55. da mjere koje su poduzete da bi se postupilo u skladu s odlukom nisu u skladu s odredbama iz članka 53., stranka koja je izjavila prigovor ovlaštena je, nakon što obavijesti drugu stranku, donijeti odgovarajuće mjere. U donošenju takvih mjera stranka koja je izjavila prigovor nastoji odabrati mjere koje imaju najmanji mogući utjecaj na postizanje ciljeva ovog Sporazuma i uzima u obzir njihov utjecaj na gospodarstvo stranke protiv koje je izjavljen prigovor.

U svakom slučaju, odgovarajuće mjere donesene na temelju ovog stavka ne utječu na pružanje razvojne pomoći Côte d’Ivoireu.

3. Stranka EZ je umjerena u svojim zahtjevima za naknadu štete ili prilikom donošenja odgovarajućih mjera u skladu sa stavcima 1. i 2. te uzima u obzir činjenicu da je stranka Côte d’Ivoire zemlja u razvoju.

4. Odgovarajuće mjere ili naknada štete su privremene i primjenjuju se samo dok mjera za koju je utvrđeno da krši odredbe članka 53. ne bude opozvana ili izmijenjena kako bi bila u skladu s navedenim odredbama ili sve dok se stranke ne usuglase o rješenju spora.

Članak 57.

Ispitivanje mjera poduzetih za postupanje u skladu s odlukom nakon donošenja odgovarajućih mjera

1. Stranka protiv koje je izjavljen prigovor obavješćuje drugu stranku i Odbor za SGP o mjerama koje je poduzela kako bi postupila u skladu s odlukom arbitražnog vijeća i u obavijesti traži da stranka koja je izjavila prigovor okonča primjenu odgovarajućih mjera.

2. U slučaju da stranke u roku od 30 dana od datuma podnošenja obavijesti ne postignu sporazum u vezi sa usklađenošću priopćenih mjera s odredbama ovog Sporazuma, stranka koja je izjavila prigovor u pisanom obliku zahtijeva od arbitražnog vijeća da odluči o tom pitanju. Obavijest o takvom zahtjevu šalje se drugoj stranci i Odboru za SGP. Arbitražno vijeće svoju odluku objavljuje strankama i Odboru za SGP u roku od 45 dana od datuma podnošenja zahtjeva. Ako arbitražna skupina odluči da bilo kakva mjera koja je poduzeta kako bi se postupilo u skladu s odlukom nije u skladu s odredbama ovog Sporazuma, odlučuje može li stranka koja je izjavila prigovor nastaviti primjenjivati odgovarajuće mjere. Ako arbitražno vijeće odluči da su mjere poduzete kako bi se postupilo u skladu s odlukom jesu u skladu s odredbama ovog Sporazuma, odgovarajuće mjere se ukidaju.

3. U slučaju da izvorno arbitražno vijeće ili neki njegovi članovi ne mogu prisustvovati daljnjim sastancima, primjenjuju se postupci određeni u članku 50. Rok za slanje obavijesti o odluci je 60 dana od datuma podnošenja zahtjeva iz stavka 2.

Odjeljak III.

Zajedničke odredbe

Članak 58.

Obostrano zadovoljavajuće rješenje

Stranke se mogu u bilo kojem trenutku sporazumjeti o obostrano zadovoljavajućem rješenju spora na temelju ove glave. O svakom takvom rješenju obavješćuju Odbor za SGP. Ako se obostrano zadovoljavajuće rješenje usvoji, arbitražni postupak mora prestati.

Članak 59.

Poslovnik

1. Postupci rješavanja sporova određeni u poglavlju 3. podliježu Poslovniku koji Odbor za SGP donosi tri mjeseca nakon svog osnivanja.

2. Sjednice arbitražnog vijeća otvorene su javnosti u skladu s Poslovnikom, osim ako arbitražno vijeće na vlastitu inicijativu ili na zahtjev stranaka odluči drukčije.

Članak 60.

Opće i tehničke informacije

Na zahtjev stranke ili na vlastitu inicijativu, arbitražno vijeće može dobiti informacije iz bilo kojeg izvora, uključujući stranke uključene u spor, ako to smatra prikladnim za arbitražni postupak. Arbitražno vijeće također je ovlašteno zatražiti mišljenje odgovarajućih stručnjaka ako smatra da je to primjereno. Uključene stranke mogu arbitražnoj skupini podnijeti dopise amicus curiae u skladu s pravilima postupanja. Sve tako dobivene informacije moraju biti otkrivene objema strankama i podliježu njihovim primjedbama.

Članak 61.

Jezik podnesaka

Usmeni i pisani podnesci su na jednom od službenih jezika stranaka. Međutim, stranke nastoje, kada god je to moguće, koristiti službeni jezik koji dvije stranke dijele kao njihov službeni jezik i uzimaju u obzir činjenicu da je stranka Côte d’Ivoirea zemlja u razvoju, posebno s obzirom na poteškoće u prevođenju.

Članak 62.

Pravila tumačenja

Arbitražno vijeće tumači odredbe ovog Sporazuma u skladu s uobičajenim pravilima tumačenja javnog međunarodnog prava, uključujući Bečku konvenciju o pravu međunarodnih ugovora. Odluke arbitražnog vijeća ne mogu dodavati ili smanjivati prava i obveze određene u ovom Sporazumu.

Članak 63.

Odluke arbitražnog vijeća

1. Arbitražno vijeće nastoji odluke donijeti konsenzusom. Međutim, ako se odluka ipak ne može donijeti konsenzusom, o spornom pitanju odlučuje se većinom glasova, ali se različita mišljenja arbitara ni u kojim okolnostima ne objavljuju.

2. Odluka sadrži nalaze o činjeničnom stanju, primjenjivost odgovarajućih odredaba ovog Sporazuma i obrazloženje nalaza i zaključaka koje je donijelo arbitražno vijeće. Odbor za SGP objavljuje arbitražnu odluku, osim ako odluči drugačije.

POGLAVLJE 4.

Opće odredbe

Članak 64.

Popis arbitara

1. Odbor za SGP, najkasnije tri mjeseca nakon početka primjene ovog Sporazuma, sastavlja popis sa 15 osoba koje žele i mogu obavljati funkciju arbitra. Svaka stranka odabire pet osoba koje mogu obavljati funkciju arbitra. Dvije stranke se usuglašavaju i o izboru pet osoba koje nisu državljani bilo koje stranke i koje mogu biti pozvane da djeluju kao predsjednici arbitražnog vijeća. Odbor za SGP osigurava da je taj popis uvijek potpun.

2. Arbitri imaju stručno znanje ili iskustvo u području prava i međunarodne trgovine. Moraju biti neovisni, obavljati funkciju samostalno i ne smiju primati naputke od organizacije ili vlade, ne smiju biti povezani s upravom bilo koje stranke te su dužni postupati u skladu s pravilima ponašanja priloženima Poslovniku.

3. Odbor za SGP može sastaviti dodatni popis 15 osoba koje posjeduju sektorsko stručno znanje koje je važno za posebna pitanja koja su obuhvaćena ovim Sporazumom. Ako se primjenjuje postupak odabira iz članka 50. stavka 2., predsjednik Odbora za SGP može iskoristiti takav sektorski popis uz suglasnost obiju stranaka.

Članak 65.

Poveznice s obvezama u okviru WTO-a

1. Arbitražna tijela osnovana na temelju ovog Sporazuma ne arbitriraju u sporovima u vezi s pravima i obvezama svake stranke na temelju Sporazumu o osnivanju WTO-a.

2. Primjena odredaba o rješavanju sporova ovog Sporazuma ne dovodi u pitanje bilo kakvu moguću radnju u okviru WTO-a, uključujući postupak rješavanja sporova. Međutim, ako je stranka u vezi s određenom mjerom pokrenula postupak rješavanja spora na temelju članka 49. stavka 1. ili na temelju Sporazuma o osnivanju WTO-a, ne može pokrenuti postupak rješavanja spora o istoj mjeri pred drugim forumom sve dok prvi postupak ne bude dovršen. Za potrebe ovog stavka, smatra se da se postupak rješavanja spora na temelju Sporazuma o osnivanju WTO-a pokreće na zahtjev stranke za osnivanje vijeća na temelju članka 6. Dogovora o rješavanju sporova WTO-a.

3. Ništa u ovom Sporazumu ne može spriječiti stranku da primijeni privremenu suspenziju obveza koju je odobrilo Tijelo za rješavanje sporova WTO-a.

Članak 66.

Rokovi

1. Svi rokovi određeni u ovoj glavi, uključujući rokove za priopćenje odluka arbitražnog vijeća, računaju se u kalendarskim danima od dana nakon radnje ili događaja na koji se odnose.

2. Stranke mogu sporazumno produljiti sve rokove iz ove glave.

Članak 67.

Izmjena glave V.

Odbor za SGP i svaka stranka imaju pravo zatražiti izmjenu glave V. Zahtjev za izmjenu ispituje Odbor za SGP. Izmjene proizvode učinke tek nakon odobrenja stranaka.

GLAVA VI.

OPĆE IZNIMKE

Članak 68.

Klauzula o općim iznimkama

Podložno zahtjevu da se takve mjere ne primjenjuju na način koji bi predstavljao sredstvo proizvoljne ili neopravdane diskriminacije među strankama ako prevladavaju slični uvjeti ili prikriveno ograničavanje trgovine robom, uslugama ili poslovnog nastana, ovaj se Sporazum ne tumači tako da sprečava stranke da donesu ili provode mjere koje:

Članak 69.

Sigurnosne iznimke

1. Ništa se u ovom Sporazumu ne tumači tako da:

2. Odbor za SGP se u najvećoj mogućoj mjeri obavješćuje o mjerama poduzetima na temelju stavka 1. točaka (b) i (c) i o datumu njihovog prestanka.

Članak 70.

Oporezivanje

1. Ovaj Sporazum ili bilo koji aranžman usvojen na temelju ovog Sporazuma ne tumači se tako da stranke u primjeni odgovarajućih odredbi njihovog fiskalnog zakonodavstva sprečava da razlikuju porezne obveznike koji nisu u istom položaju, posebno u odnosu na njihovo mjesto boravišta ili mjesto gdje je njihov kapital uložen.

2. Ovaj Sporazum ili bilo koji aranžman usvojen na temelju ovog Sporazuma ne tumači se tako da sprečava donošenje ili provedbu bilo kakve mjere kojoj je cilj sprečavanje izbjegavanja ili utaje poreza na temelju sporazuma o izbjegavanju dvostrukog oporezivanja ili na temelju drugih poreznih aranžmana ili nacionalnog fiskalnog zakonodavstva.

3. Ovaj Sporazum ne utječe na prava i obveze stranaka prema bilo kakvoj poreznoj konvenciji. U slučaju bilo kakvog neslaganja između ovog Sporazuma i bilo koje takve konvencije, ta konvencija ima prednost u mjeri u kojoj se odnosi na neslaganje.

GLAVA VII.

INSTITUCIONALNE, OPĆE I ZAVRŠNE ODREDBE

Članak 71.

Nastavak pregovora i provedba ovog Sporazuma

1. Stranke nastavljaju pregovore u skladu s odredbama ovog Sporazuma.

2. Po završetku pregovora dobivene izmjene nacrta dostavljaju se na odobrenje odgovarajućim internim tijelima.

Članak 72.

Definicija stranaka i ispunjavanje obveza

1. Ugovorne stranke ovog Sporazuma su Republika Côte d’Ivoire, dalje u tekstu „stranka Côte d’Ivoire” ili „Côte d’Ivoire”, s jedne strane, i Europska zajednica ili njezine države članice, u okviru svojih odnosnih područja nadležnosti kako proizlaze iz Ugovora o osnivanju Europske zajednice, dalje u tekstu „stranka EZ”, s druge strane.

2. Za potrebe ovog Sporazuma izraz „stranka” znači Côte d’Ivoire ili stranka EZ, ovisno o slučaju. Izraz „stranke” znači Côte d’Ivoire i stranka EZ.

3. Stranke donose sve opće ili konkretne mjere potrebne za ispunjavanje svojih obveza prema ovom Sporazumu i osiguravaju usklađenost s ciljevima utvrđenima u ovom Sporazumu.

Članak 73.

Odbor za SGP

1. Za potrebe primjene ovog Sporazuma, Odbor za SGP osniva se u roku tri mjeseca od datuma potpisivanja ovog Sporazuma.

2. Stranke su suglasne da sastav, ustroj i rad Odbora za SGP poštuju načelo jednakosti. Odbor određuje pravila kojima se uređuje njegov ustroj i rad.

3. Odbor za SGP odgovoran je za upravljanje svim područjima obuhvaćenima ovim Sporazumom i za izvršavanje svih zadataka navedenih u ovom Sporazumu.

4. Kako bi olakšale komunikaciju i osigurale učinkovitu provedbu ovog Sporazuma, svaka stranka određuje korespondenta unutar Odbora za SGP.

5. Sastanci Odbora za SGP mogu biti otvoreni za treće stranke. Zapadnoafrička ekonomska i monetarna unija (WAEMU) i Komisije ECOWAS-a mogu biti pozvani na sastanke Odbora za SGP, u skladu s njihovim internim postupcima.

Članak 74.

Najudaljenije regije Europske zajednice

1. Uzimajući u obzir geografsku blizinu najudaljenijih regija Europske zajednice i Côte d’Ivoirea, a kako bi ojačale gospodarske i socijalne veze između tih regija i Côte d’Ivoirea, stranke nastoje posebno olakšati suradnju u svim područjima obuhvaćenima ovim Sporazumom, kao i olakšati trgovinu robom i uslugama, promicati ulaganja i poticati prometne i komunikacijske veze između najudaljenijih regija i Côte d’Ivoirea.

2. Ciljevi izraženi u stavku 1. slijede se, gdje god je to moguće, poticanjem zajedničkog sudjelovanja Côte d’Ivoirea i najudaljenijih regija Europske zajednice u okvirnim i posebnim programima Europske zajednice u područjima obuhvaćenima ovim Sporazumom.

3. Stranka EZ nastoji osigurati usklađenost između različitih financijskih instrumenata kohezijskih i razvojnih politika Europske zajednice kako bi ojačala suradnju između Côte d’Ivoirea i najudaljenijih regija Europske zajednice u područjima obuhvaćenima ovim Sporazumom.

4. Ovim se Sporazumom ne sprečava stranku EZ da primijeni postojeće mjere čiji je cilj rješavanje strukturnog, socijalnog i gospodarskog stanja njezinih najudaljenijih regija na temelju članka 299. stavka 2. Ugovora o osnivanju Europske zajednice.

Članak 75.

Stupanje na snagu i otkaz

1. Ovaj Sporazum se potpisuje, ratificira ili odobrava u skladu s primjenjivim ustavnim pravilima svake stranke ili, što se tiče stranke EZ, u skladu s njezinim unutarnjim pravilima i postupcima.

2. Ovaj Sporazum stupa na snagu prvog dana mjeseca koji slijedi nakon što stranka Côte d’Ivoire i stranka EZ jedna drugu obavijeste o okončanju za to potrebnih postupaka.

3. Obavijesti se šalju glavnom tajniku Vijeća Europske unije, koji je depozitar ovog Sporazuma.

4. Do stupanja na snagu ovog Sporazuma, stranke su suglasne privremeno ga primjenjivati u skladu s njihovim odnosnim zakonima ili ratifikacijom Sporazuma.

5. O privremenoj primjeni obavješćuje se depozitara. Ovaj se Sporazum počinje privremeno primjenjivati deset dana nakon primitka takve obavijesti o privremenoj primjeni od strane Europske zajednice ili Côte d’Ivoirea.

6. Neovisno o stavku 4., stranka EZ i Côte d’Ivoire mogu primjenjivati sporazum, u cijelosti ili djelomično, prije njegove privremene primjene, u opsegu u kojem je to izvedivo na temelju njihovog nacionalnog zakonodavstva.

7. Svaka stranka može uputiti pisanu obavijest drugoj stranci o svojoj namjeri otkazivanja ovog Sporazuma. Otkaz proizvodi učinke šest mjeseci nakon obavijesti drugoj stranci.

8. Ovaj Sporazum zamjenjuje globalni SGP sklopljen na regionalnoj razini sa strankom EZ na dan njegovog stupanja na snagu. Stranke u tom slučaju nastoje osigurati da globalni SGP na regionalnoj razini zadrži većinu pogodnosti koje je Côte d’Ivoire dobila na temelju ovog Sporazuma.

Članak 76.

Teritorijalna primjena

Ovaj se Sporazum primjenjuje, s jedne strane, na državnim područjima gdje se primjenjuje Ugovor o osnivanju Europske zajednice i pod uvjetima utvrđenima u tom Ugovoru te, s druge strane, na Côte d’Ivoire.

Članak 77.

Pristupanje novih država članica Europskoj uniji

1. Odbor za SGP obavješćuje se o svakom zahtjevu treće zemlje za članstvom u Europskoj uniji. Tijekom pregovora između Europske unije i države podnositeljice zahtjeva za članstvo, stranka EZ dostavlja Côte d’Ivoireu sve važne informacije, a Côte d’Ivoire prenosi svoje interese stranci EZ kako bi ih ona mogla u potpunosti uzeti u obzir. Côte d’Ivoire obavješćuje se o svakom pristupanju Europskoj uniji.

2. Svaka nova država članica Europske unije pristupa ovom Sporazumu od datuma svog pristupanja Europskoj uniji odgovarajućom klauzulom u tu svrhu u aktu o pristupanju. Ako akt o pristupanju Europskoj uniji ne predviđa takvo automatsko pristupanje nove države članice Europske unije ovom Sporazumu, dotična država članica pristupa polaganjem akta o pristupanju pri Glavnom tajništvu Vijeća Europske unije koje ovjerene primjerke šalje stranci Côte d’Ivoire.

3. Stranke preispituju učinke pristupanja novih država članica Europskoj uniji na ovaj Sporazum. Odbor za SGP može odlučiti o bilo kakvoj prijelaznoj mjeri ili izmjenama koje bi mogle biti potrebne.

Članak 78.

Dijalog o financijskim pitanjima

Stranke su suglasne poticati dijalog i transparentnost te dijeliti najbolje prakse u području fiskalne politike i administracije.

Članak 79.

Suradnja u borbi protiv nezakonitih financijskih djelatnosti

Stranka EZ i Côte d’Ivoire predane su sprečavanju i borbi protiv nezakonitih, prijevarnih i koruptivnih djelatnosti, pranja novca i financiranja terorizma. Stranke s tim ciljem poduzimaju potrebne zakonodavne i administrativne mjere kako bi postupile u skladu s međunarodnim normama, uključujući one utvrđene u Konvenciji Ujedinjenih naroda protiv korupcije, Konvenciji Ujedinjenih naroda protiv transnacionalnog organiziranog kriminala i njezinim Protokolima te u Konvenciji Ujedinjenih naroda o suzbijanju financiranja terorizma i preporukama Radne skupine za financijske aktivnosti. Stranka EZ i Côte d’Ivoire suglasni su razmjenjivati informacije i surađivati u tim područjima.

Članak 80.

Odnosi s drugim sporazumima

1. Uz izuzetak članaka o razvojnoj suradnji u glavi II. dijelu III. Sporazuma iz Cotonoua, u slučaju bilo kakve nedosljednosti između odredaba ovog Sporazuma i odredaba glave II. dijela III. Sporazuma iz Cotonoua, odredbe ovog Sporazuma imaju prednost.

2. Ništa se u ovom Sporazumu ne tumači tako da sprečava Europsku zajednicu ili Côte d’Ivoire da donese mjere, uključujući trgovinske mjere, koje smatra primjerenima i koje su predviđene u članku 11.b, članku 96. i članku 97. Sporazuma iz Cotonoua.

3. Stranke su suglasne da ništa u ovom Sporazumu ne zahtijeva od njih da djeluju na način koji nije u skladu s njihovim obvezama u okviru WTO-a.

Članak 81.

Vjerodostojni jezici

Ovaj je Sporazum sastavljen u dva primjerka, na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

U slučaju protuslovlja, upućuje se na jezik na kojem su o ovom Sporazumu vođeni pregovori, to jest francuski jezik.

Članak 82.

Prilozi

Dodaci, prilozi i protokoli uz ovaj Sporazum njegov su sastavni dio.

U potvrdu toga niže potpisani opunomoćenici potpisali su ovaj Sporazum.

Съставено съответно в Абиджан на двайсет и шести ноември две хиляди и осма година и в Брюксел на двайсет и втори януари две хиляди и девета година.

Hecho en Abiyán el veintiséis de noviembre de dos mil ocho y en Bruselas el veintidós de enero de dos mil nueve, respectivamente.

V Abidžanu dne dvacátého šestého listopadu dva tisíce osm a v Bruselu dne dvacátého druhého ledna dva tisíce devět.

Udfærdiget i henholdsvis Abidjan, den seksogtyvende november to tusind og otte, og Bruxelles, den toogtyvende januar to tusind og ni.

Geschehen zu Abidjan am sechsundzwanzigsten November zweitausendacht und zu Brüssel am zweiundzwanzigsten Januar zweitausendneun.

Koostatud kahe tuhande kaheksanda aasta novembrikuu kahekümne kuuendal päeval Abidjanis ja kahe tuhande üheksanda aasta jaanuarikuu kahekümne teisel päeval Brüsselis.

Έγινε στο Αμπιτζάν στις είκοσι έξι Νοεμβρίου του έτους δύο χιλιάδες οκτώ και στις Βρυξέλλες στις είκοσι δύο Ιανουαρίου του έτους δύο χιλιάδες εννιά.

Done at Abidjan on the twenty-sixth day of November in the year two thousand and eight and at Brussels on the twenty-second day of January in the year two thousand and nine, respectively.

Fait respectivement à Abidjan, le vingt-six novembre deux mille huit et à Bruxelles, le vingt-deux janvier deux mille neuf.

Fatto ad Abidjan, il ventisei novembre duemilaotto, e a Bruxelles, il ventidue gennaio duemilanove, rispettivamente.

Abidžanā, divi tūkstoši astotā gada divdesmit sestajā novembrī, un Briselē, divi tūkstoši devītā gada divdesmit otrajā janvārī.

Priimta atitinkamai du tūkstančiai aštuntų metų lapkričio dvidešimt šeštą dieną Abidžane ir du tūkstančiai devintų metų sausio dvidešimt antrą dieną Briuselyje.

Kelt Abidjanban, a kétezer-nyolcadik év november havának huszonhatodik napján, illetve Brüsszelben, a kétezer-kilencedik év január havának huszonkettedik napján.

Magħmul f'Abdijan fis-sitta u għoxrin jum ta' Novembru fis-sena elfejn u tmienja u fi Brussell fit-tnejn u għoxrin jum ta' Jannar tas-sena elfejn u disgħa, rispettivament.

Gedaan te Abidjan op zesentwintig november tweeduizend acht, respectievelijk Brussel op tweeëntwintig januari tweeduizend negen.

Sporządzono w Abidżanie dnia dwudziestego szóstego listopada dwa tysiące ósmego roku oraz w Brukseli dnia dwudziestego drugiego stycznia dwa tysiące dziewiątego roku.

Feito em Abidjã, no dia vinte e seis de Novembro do ano de dois mil e oito, e em Bruxelas, no dia vinte e dois de Janeiro do ano de dois mil e nove.

Încheiat la Abidjan la douăzeci și șase noiembrie două mii opt, respectiv la Bruxelles la douăzeci și două ianuarie două mii nouă.

V Abidžane dvadsiateho šiesteho novembra dvetisícosem a v Bruseli dvadsiateho druhého januára dvetisícdeväť.

V Abidžanu, šestindvajsetega novembra leta dva tisoč osem, in v Bruslju, dvaindvajsetega januarja leta dva tisoč devet.

Tehty Abidjanissa kahdentenakymmenentenäkuudentena päivänä marraskuuta vuonna kaksituhattakahdeksan ja Brysselissä kahdentenakymmenentenätoisena päivänä tammikuuta vuonna kaksituhattayhdeksän.

Utfärdat i Abidjan den tjugosjätte november tjugohundraåtta och i Bryssel den tjugoandra januari tjugohundranio.

Pour la République de Côte d'Ivoire

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar

Pour la République française

Voor het Koninkrijk België Pour le Royaume de Belgique Für das Königreich Belgien

Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest. Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt. За Република България

Za Českou republiku

På Kongeriget Danmarks vegne

Für die Bundesrepublik Deutschland

Eesti Vabariigi nimel

Thar cheann Na hÉireann For Ireland

Για την Ελληνική Δημοκρατία

Por el Reino de España

Per la Repubblica italiana

Για την Ελληνική Δημοκρατία

Latvijas Republikas vārdā

Lietuvos Respublikos vardu

Pour le Grand-Duché de Luxembourg

A Magyar Köztársaság részéről

Għal Malta

Voor het Koninkrijk der Nederlanden

Für die Republik Österreich

W imieniu Rzeczypospolitej Polskiej

Pela República Portuguesa

Pentru România

Za Republiko Slovenijo

Za Slovenskú republiku

Suomen tasavallan puolesta För Republiken Finland

För Konungariket Sverige